એસએસપી એસટીએફ અમિત પાઠકે જણાવ્યું કે પેટ્રોલ અોછું અાપવાની અા રમતમાં એક મોટી ગેંગનો હાથ છે, જેણે યુપી ઉપરાંત અન્ય રાજ્યમાં પણ પેટ્રોલ પંપ પર ચિપ અને રિમોટ લગાવ્યા છે. એસટીએફઅે અા ગેંગ સાથે જોડાયેલ રાજેન્દ્ર નામની એક વ્યક્તિની ધરપકડ કરી છે. તેણે પૂછપરછમાં લખનૌના સાત પેટ્રોલ પંપમાં ચિપ અને રિમોર્ટ કન્ટ્રોલ લગાવ્યાની વાત કબૂલી છે. ઉલ્લેખનીય છે કે પેટ્રોલ પંપના અા ખેલમાં બેથી ત્રણ લોકો સામેલ રહેતા હતા. એક વ્યક્તિ પેટ્રોલ નાખે અને બીજી વ્યક્તિ કેશની બેગ લઈને ઊભી રહે. બેગ લઈને ઊભી રહેનારી વ્યક્તિ પૈસાની સાથે રિમોટ રાખતી હતી. મોકો મળે ત્યારે રિમોટ દબાવીને નંબર બદલી નાખતી.